കാർഗിൽ യുദ്ധസ്മാരകം

ലഘുചിത്രം| ഡ്രാസിലെ കാർഗിൽ യുദ്ധസ്മാരകത്തിൽ നിന്ന് 
ഇന്ത്യയും പാകിസ്താനും തമ്മിൽ 1999 ൽ നടന്ന കാർഗിൽ യുദ്ധത്തിന്റെ ഓർമ്മയ്ക്കായി ദ്രാസിൽ ഇന്ത്യൻ ആർമി  പണികഴിപ്പിച്ച യുദ്ധ സ്മാരകമാണ് ദ്രാസ് വാർ മെമ്മോറിയൽ (കാർഗിൽ യുദ്ധസ്മാരകം). ശ്രീനഗർ - ലേ ദേശീയപാത 1 ഡിയിൽ,  നഗര മധ്യത്തിൽ നിന്ന് ഏകദേശം 5 കിലോമീറ്റർ അകലെ ടൈഗർ ഹില്ലിന് കുറുകെ സ്മാരകം സ്ഥിതിചെയ്യുന്നു.

 ചരിത്രം 
1998-1999 ലെ ശൈത്യകാലത്ത്, പാകിസ്ഥാൻ സൈന്യം നിയന്ത്രണ രേഖ കടന്ന് ദേശീയപാതയിലും ലേ (ലഡാക്ക്), കാർഗിൽ എന്നിവയെ ശ്രീനഗറുമായി ബന്ധിപ്പിക്കുന്ന റോഡുകളിലും ആധിപത്യം സ്ഥാപിച്ചു. ഈ പ്രദേശം തിരിച്ചുപിടിക്കാൻ ഇന്ത്യൻ സൈന്യം 1999 മെയ് മാസത്തിൽ ഓപ്പറേഷൻ വിജയ് ("വിക്ടറി") ആരംഭിച്ചു. ഈ യുദ്ധത്തിലെ വിജയത്തെത്തുടർന്നാണ് സ്മാരകം നിർമ്മിക്കപ്പെട്ടത്.  

എല്ലാ വർഷവും ജൂലൈ 26 കാർഗിൽ വിജയ് ദിവാസ് (കാർഗിൽ വിജയ ദിനം) ആയി ആചരിക്കുന്നു. ഈ സമയത്ത് ന്യൂഡൽഹിയിലെ ഇന്ത്യാ ഗേറ്റിലെ അമർ ജവാൻ ജ്യോതിയിൽ ഇന്ത്യൻ പ്രധാനമന്ത്രി സൈനികർക്ക് ആദരാഞ്ജലി അർപ്പിക്കുന്നു.  

2000 ൽ ഇന്ത്യൻ സൈനികരെ ബഹുമാനിക്കുന്നതിനായി ഒരു താൽക്കാലിക സ്മാരകം ഈ സ്ഥലത്ത് നിർമ്മിച്ചതായി പറയപ്പെടുന്നു. ഇന്നത്തെ രൂപത്തിലുള്ള സ്മാരകം ഇന്ത്യൻ സൈന്യം 2014 നവംബറിൽ നിർമ്മിച്ചു. 

 ഘടന 
ഓപ്പറേഷൻ വിജയ് സമയത്ത് മരിച്ച സൈനികരുടെ പേരുകൾ കൊത്തിയെടുത്ത പിച്ചള ഫലകമുള്ള പിങ്ക് നിറത്തിലുള്ള മണൽ കല്ലാണ് സ്മാരകത്തിന്റെ പ്രധാന സവിശേഷത. ടോളോളിംഗ് ഹൈറ്റ്സ്, ടൈഗർ ഹിൽ, പോയിന്റ് 4875 (ബാത്ര ടോപ്പ്) എന്നീ യുദ്ധമേഖലകൾ സൈറ്റിൽ നിന്ന് കാണാനാകുന്നു  

സ്മാരകത്തിൽ ക്യാപ്റ്റൻ മനോജ് പാണ്ഡെ ഗാലറി ഉണ്ട്. യുദ്ധത്തിന്  നേതൃത്വം നൽകിയതിന് ഇന്ത്യയിലെ പരമോന്നത സൈനിക അവാർഡായ പരംവീർ ചക്ര നൽകി മരണാനന്തരം ആദരിച്ചിരുന്നു.  

കാലങ്ങളായി, സൈറ്റിൽ നിരവധി അടിസ്ഥാന സൗകര്യങ്ങൾ മെച്ചപ്പെടുത്തി. 2012 ജൂലൈ 26 ന് ഫ്ലാഗ് ഫൗണ്ടേഷൻ ഓഫ് ഇന്ത്യ ഈ സ്മാരകത്തിന് വളരെ  വലിപ്പമുള്ള ( ഒരു ദേശീയ പതാക സമ്മാനിച്ചു. ഡ്രാസ് വാർ മെമ്മോറിയൽ ഇപ്പോൾ ഒരു പ്രധാന നാഴികക്കല്ലാണ്.  പടിഞ്ഞാറൻ ലഡാക്കിലെ ഒരു പ്രധാന വിനോദ സഞ്ചാര കേന്ദ്രം കൂടിയാണ് ഇത്.  
ലഘുചിത്രം| ഡ്രാസിലെ കാർഗിൽ യുദ്ധസ്മാരകത്തിൽ പീരങ്കികൾ 

 പരാമർശങ്ങൾ 

 ബാഹ്യ ലിങ്കുകൾ 


 കാർഗിൽ യുദ്ധസ്മാരകം - നമ്മുടെ യുദ്ധവീരന്മാരെ ബഹുമാനിക്കുന്നു

വർഗ്ഗം:യുദ്ധങ്ങൾ
വർഗ്ഗം:സ്മാരകങ്ങൾ
വർഗ്ഗം:ഇന്ത്യൻ സേന